Προσφυγή της 22ας Σεπτεμβρίου 2016 – Jiménez Gasalla κατά EUIPO (B2B SOLUTIONS)
(Υπόθεση T-685/16)
Γλώσσα διαδικασίας: η ισπανική
Διάδικοι
Προσφεύγων: Carlos Javier Jiménez Gasalla (Μαδρίτη, Ισπανία) (εκπρόσωπος: E. Estella Garbayo, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Στοιχεία σχετικά με τη διαδικασία ενώπιον του EUIPO
Επίδικο σήμα: Λεκτικό σήμα της Ευρωπαϊκής Ένωσης «B2B SOLUTIONS» – Υπ’ αριθ. 14 016 224 αίτηση καταχωρίσεως
Προσβαλλόμενη απόφαση: Απόφαση του τετάρτου τμήματος προσφυγών του EUIPO της 22ας Ιουλίου 2016 στην υπόθεση R 244/2016-4
Αιτήματα
Ο προσφεύγων ζητεί από το Γενικό Δικαστήριο:
να ακυρώσει την απόφαση του τετάρτου τμήματος προσφυγών του EUIPO της 22ας Ιουλίου 2016·
να ακυρώσει την απόφαση της 9ης Δεκεμβρίου 2015, την οποία εξέδωσε σε πρώτο βαθμό το EUIPO, περί πλήρους απορρίψεως του σήματος αναφοράς·
να τροποποιήσει τις προηγούμενες αποφάσεις και να κάνει πλήρως δεκτή την καταχώρηση του σήματος του προσφεύγοντος·
να καταδικάσει το EUIPO στα δικαστικά έξοδα της παρούσας διαδικασίας, καθώς και στα δικαστικά έξοδα της ενώπιον του τμήματος προσφυγών του EUIPO διαδικασίας.
Προβαλλόμενος λόγος
Παράβαση του άρθρου 7, παράγραφος 1, στοιχεία β΄ και γ΄, και παράγραφος 2, του κανονισμού 207/2009.
____________